rlitschk/wikidir huggingface dataset:
Dr Oscar Heiler (gebora am 23. Novembr 1906 z Stuegert, wo-nr am 9. April 1995 au gstorba ischt) isch a schwäbischr Volksschauspiiler gwäa, wo meischdens komischa Rolla gschbiilt hot. Bsondrs bekannt worra isch’r mit dr Figur vom Häberle en dera Sketsch-Serie Häberle ond Pfleiderer, wo dr Willy Reichert sei Partner gwäa ischt. Dr Oscar Heiler ischt am 23. Novembr 1906 z Stuegert uf d Welt komma. Sei Vaddr isch Hotelier gwäa ond hot da gleicha Vornama ghet. Dr jong Oscar isch grad amol zwoiahalb Johr alt gwäa, nô hot sei Vaddr an Herzschlag kriagt ond s Zeitliche gsegnet. Noch dr Grondschual isch dr Heiler ufs humanischdisch Karls-Gymnasium en seira Hoimetstadt ganga. En seira Jugend isch’r offa gwäa fir a sozialischdischs Gedanggaguat. Seine grauße Idol send d Rosa Luxemburg ond dr Karl Liebknecht gwäa. Zo seira Konformazioo hot’r sich a Buach gwenscht mit de Briaf, wo d Rosa Luxemburg us-em Gfängnis gschriiba hot. Wia-nr 1925 s Abi e dr Dasch ghet hot, hot’r zerscht amol a Buachhendlrlehr gmacht. S hot abr et lang dauret, bis’r gmerkt hot, dass sei graußa Leidaschaft em Theatr gilt. So isch’r em Altr vo 22 Johr zom Stuegerter Schauschbiilhaus komma. (Heitzodag hoißt des Theater Altes Schauspielhaus.)
S Lystal (Greschoneititsch: Walleschu; franz. Vallée du Lys) isch e Siitetal vom Aostatal z Norditalie. De Taaliigang lit bi Martinstäg. De Name het s Tal vom Fluss Lys. S Lystal litt südlich vo de Walliser Alpe am Fuess vom Monte Rosa-Massiv und verlauf geg Süüde, wo s noch rund 40 Kilometer is Tal vo de Dora Baltea goot. S Lystal isch vo allne Siite vo höche Berge umgee. Päss verbindet s Lystal geg Ooste mit em Valsesia und im Weste mit em Val d’Ayas. D Gmaind vom Lystal sind vo obe geg abe: Greschonei Oberteil, Greschonei Underteil, Goaby, Eischeme, Fontainemore, Lillianes und Perloz. Di beede Greschonei, Goaby und Eischeme bildet de Gmaindverband Unité des communes valdôtaines Walser, die andere drai d Unité de communes Mont-Rose. Im Lystal werd traditionell Valdotanisch und Walsertitsch gredt, hüt ninnt aber s Italienische immer mee öberhand. Vo de Walsertielekt sind no s Eischemetöitschu im mittlere Lystal und s Greschoneitiitsch im obere Lystal lebig. D Walser hend sich im obere und mitllere Lystal niderloo und bis hüt eri Kultur chöne tradiere. Well si früener de Handel zwöschet em Wallis und Italie bitribe hend, isch s Lystal uf tütsch mengisch au «Krämertal» gnennt wore, e Name wo
Messenga isch a Stadt z Bade-Wirttebärg rund 15 km sidli vu Dibenga. Si isch no Dibenga un Raodaburg di drittgrescht Stadt vum Landchreis Dibenga Syt em 1. Jänner 2009 isch Messenga a Großi Chreisstadt. Messenga lyt am Nordrand vu dr Schwebische Alb im Dal vu dr Stoilach, eme rächte Näbefluss vum Necker. Dr niderscht Punkt vum Stadtgebiet lyt mit 435 m NN bi dr Untere Mihle an dr Stoilach, dr hegscht uf em Gipfel vum Dreifirschtestoi mit 853,5 m NN. S Stadtgebiet vu Messenga erschließt di Gsteifolg us Lätte, Sandstei, Mergel un Chalchsteinbänk vum Schwarze, Bruune un Wysse Jura (Lias, Dogger un Malm). Am wichtigschte sin di iber 100 m mächtige bankte Chalch vum Wysse Jura β, wu d Draufkante vu dr Schwebische Alb bilde. Wyti Beraich vu dr Unterhaale un em Stoilachdal sin iberlageret mit zem Deil seli mächtige periglaziäre Chalchschotterdeckine. Am 12. April 1983 het s no lange Räägefäll uf em Messenger Baan, am Hirschkopf, dr grescht Bärgrutsch z Bade-Wirttebärg gee. Des isch bedingt gsi dur d Lag vu Messenga am Fueß vum Albdrauf un di speziälle Lagerigsverhältnis vu dr unterschidlige Gstei. Herti Chalch lagere do uf blastische Mergel un Lätte. Derzue wird dur di natyrlig Erosion di
De Daniel Jeffery Henderson (* 24. Auguscht 1970 z Downey) isch e US-amerikanische Mixed Martial Arts-Kämpfer un ehemalige olympische Ringer. De Henderson isch im kalifornische Downey uf d Welt cho und het dört d'High School z Victorville bsuecht, wo er em Ringteam angehört het. Spöter het er an dr Arizona State University studiert. Im Johr 1988 isch er Siegr vu de amerikanische Juniorenmeischtrschafte worde, sowohl im Freistil wie au im griechisch-römische Stil. 1990 isch dr Titel FILA Junior World Greco Roman Champion gfolgt. Näbe wiitere Titel het er für d'USA an de Olympische Sommerspiil 1992 in Barcelona un an de Olympische Sommerspiile 1996 in Atlanta dailgnoh, wo är zähnte und zwölfte im griechisch-römische Stil worde isch. De Henderson läbt mit sinere Frau Allison und sine Chinder z Temecula. Sini Spitznäme sin Hollywood un Hendo. Dan Henderson UFC 100 Fighter Profile, abgrüeft am 21. 1.2010. Archiviert vom Original am 13. Januar 2010; abgruefen am 9. Juli 2010. Dan Henderson Online. Abgrüeft am 21. Januar 2010. Team Quest Staff. Archiviert vom Original am 4. Januar 2010. Abgrüeft am 21. Januar 2010. Offizielle Website Profil bi Sherdog
Wanderlei Silva (* 3. Juli 1976 in Curitiba, Brasilie als Wanderlei César da Silva) isch e professionelle Mixed Martial Arts-Kämpfer us Brasilie und läbt sit 2007 in Las Vegas, Nevada. Sini Stärkene liege hauptsächlich im Standkampf. Si Stil isch prägt durch Technike us em Thai-Boxe/Muay Thai, jedoch bsitzt er au de Schwarzgurt im Brazilian Jiu-Jitsu. Er gilt als eine vo de beschte Kämpfr in dr Gwichtsklass bis 93 kg. Er trainiert untr anderen zämme mit MMA-Grössene wie de Mauricio „Shogun“ Rua und de Murilo „Ninja“ Rua in dr „Chute Boxe Academy“ z Curitiba (Brasilie). Zu sine Errungeschafte ghöre 18 Sieg in dr Folg bi Pride FC. De Silva het de Wältmeischtrtitel vom prestigeriiche MMA-Verband „Pride“ im Halbschwergwicht ghalte un isch dr Gwünner vom Pride FC Light-Heavyweight Grand Prix 2003. Dr Erscht, wos gschafft het em Silva si Siigeszug zbrämse, isch dr K1-Grand Prix Champion Mark Hunt (am Silveschtr 2004). De Schwergwichtlr Hunt het 30 kg meh als de Silva gwoge un de Kampf knapp nach Punkte (2:1 Entscheidig) gwunne. Sini witere Niiderlage: Gege de Tito Ortiz nach Punkt, gege de Artur Mariano durch TKO (Cut), gege de Vitor Belfort durch TKO un im Halbfinale vom Pride Middleweight GP 2005 (28.
E Selbe (v. lat.: syllaba, griech.: συλλαβή "Zusammenfassung". Do: Zfg. vo Lute oder Phoneme) esch e grammatische beziehigswis linguistische Begreff, wo för e Einheit us enemene oder mehrere ufenanderfolgende Lut (Phoneme) stat, wo sich in eneme Zug usspräche lönd (Sprächeinheit). Si stellt die chlinschti Lutgroppe im natürleche Sprächfloss dar. Si esch e phonetischi ond kei Senneinheit. Das bedüted, dass die Iteilig in Selbe oft ned met de Iteilig i bedütigstragende Einheite (Morpheme) öberiistemmt. Au wenn im Dütsche oft de Idrock entstohd, dass die Morphemgränze met de Selbegränze öberistemmt, esch das ned de Fall, wel e Selbe e eigene inhärenti Struktur bsetzt. Mängisch wärdid Morpheme au Sprochselbe gnennt ond denn die do beschribene Selbe zor Verdütlechig als Sprächselbe. Danäbe werd mängisch au e Schriibselbe definiert.
Di niderländischi Fuessballnationalmannschaft (ndl.: Nederlands Elftal) isch d Uswahl vo de niderländische Spiler, wo für irs Land bi Länderspiil aaträte. De erschti Match het di Mannschaft im 1905i gäge Belgie gha und wird vom niderländische Tschuttiverband organissirt, em Koninklijke Nederlandse Voetbal Bond, was uf alemannisch Königlich Niderländische Fuessballbund heisst. Di gröschte Erfolg vo de Mannschaft sind de Europameischtetitel im 1988 und di drei Vizewältmeischtertschafte im 1974, 1978 und im 2010 gsi. Au het d Mannschaft drü Mol d Bronzemedaille bi olymische Spiil gwunne, im 1908, im 1912 und im 1920. Sit em 1907 tschuttet di niderländischi Nationalmannschaft in orangne Libli und wil au s niderländischi Königshuus Oranie-Nassau di Farb im Name het, heisst d Mannschaft au Oranje elftal oder kurz Oranje gnennt. Am Aafang hei d Niderländer bsunder „Bruederduell“ mit de Belgier gschpilt. Scho im 1890 het's erschti Kontäkt gäh. Am 30. März het s erschti mol en belgischi Mannschaft, de FC Antwerpe, wo vo Änglener gründt worde-n-isch und au fascht numme änglischi Spiler het gha, gäge e niderländischi Mannschaft gschpilt. Des isch Concordia Rotterdam gsi und de Match het z Rotterdam schtatgfunde. Im 1891 hets es Rückspiil gäh, wo de spöteri niderländischi Inne- und Landwirtschaftsminischter, de Jan Kan mitgschpilt
Di schpanischi Fuessballnationalmannschaft (span.: Selección de fútbol de España) isch d Uswahl vom schpanische Fuessballverband Real Federación Española de Fútbol. Schpanie isch im 1964, im 2008 und im 2012 Europameischter gsi. Wi fascht überall z Kontinentaleuropa isch de Fuessball au uf Schpanie vo Ängland us cho. Schpanie isch eis vo de Gründigsmitglid vo de FIFA gsi, het aber zu dere Zit no kein natiponale Verband gha. Dodefür de Verein Madrid F.C., s hütige Real Madrid Schpanie verträte. Di erschti Mannschaft isch für di Olympische Spil im 1920 z Antwerpe ufgschtellt worde und het s erschti Länderschpil am 28. Ougschte 1920 z Brüssel gäge Dänemark gha. Schpanie het den Match 1:0 gwunne. Zum Schluss vom Turniir het Schpanie d Silbermedaille übercho und wäge sinere Art z spile ihre Übernäme, wo si bis hüt hei: la furia roja (alem.: di roti Furie). S erschti Mol z Schpanie het d Mannschaft am 7. Oktober 1921 z Bilbao gschpilt, gäge Belgie, wo si 2:0 gwunne het. Bi de Olymische Spil im 1924 und im 1928 isch Schpanie jewils gäge Italie usgschide, einisch in de Vorrunde, bim zweite Mol im Virtelfinal. En bsunderer Match isch im 1929 s Spil gäge Ängland gsi, will Schpanie gwunne
D Herre vo Lägern sind es Adelsgschlecht in de Schwiiz gsi, wo me gar nöd vil devo weiss. Si sind numme im 13. Johrhundert belegt, wo si Dienschtlüt vo de Rägeschbärger z Rägeschbärg si gsi. Vermuetlich hei si in de Ziite vo de Gründig vo dem Schtädtli in de Johr 1244 bis 1246 ihri Burg, vo dere me hüt no Überräscht uf de Lägere findt, laa baue. D Burg isch scho vor em 1300 zerstört und nüm noi ufbaut worde. D Herre vo Lägern sind in dere Ziit vermuetlich verarmt und usschtorbe. Jedefalls tauchet si schpöter in keiner Urkund me uf.
Mirko „Cro Cop“ Filipović (* 10. Septämbr 1974 z Vinkovci, Kroatien) isch e kroatische MMA- sowie e K1-Kämpfr, wo am 10. Septämbr 2006 am Pride-„Open-Weight“-Grand-Prix Sieger worde isch. Filipović isch eine vu de wenige Kampfsportler, wo im K-1 un au im MMA erfolgriichi un spektakuläri Kämpf abglieferet het. Er isch vor sinere Kampfsport-Karriere brueflig bi dr Polizei un dr Anti Terror Einheit „Lučko“ tätig gsi, vu do här chunnt au si Spitzname Cro Cop. Er läbt mit sinere Frau un sim Sohn in Zagreb. Im Johr 2005 het er die erschti Hauptrolle im Actionfilm Ultimate Force übernoh. Es isch sini bishär einzigi Tätigkeit als Schauspieler gsi. IKBF Vollkontakt Schwergwichts - Wältmeischtr K-1 Grand Prix 1999 - Finalischt K-1 World Grand Prix 2000 - Finalischt Pride Final Conflict Absolute - Finalischt Pride Open Weight Grand Prix 2006 - Siegr Offizielle Homepage von Mirko Filipovic Fanpage von Mirko Filipovic K-1 & MMA-Kampfbilanz von Mirko Filipovic MMA-Kampfbilanz von Mirko Filipovic
f D Hornisgrinde isch mit 1.164 m ü. NHN dr hegscht Bärg vum Nordschwarzwald. Si isch e langgstreckte Bärgrucke mit ere Lengi vu ca. 2 km un lyt uugfehr in Nord-Sid-Uusrichtig. Dr Name chunnt wahrschyns vum latyynische mons grinto, was moosige Bärg heißt un uf s Hochmoos hiiwyyst. E anderi Dytig vum Name isch us dr Uusdruck Horn, Miss (vu Moos) un Grind abgleitet mit dr Bedytig chahle Bärgrucke mit eme Moos uf dr Hechi. Dr Gipfelrucke vu dr Hornisgrinde wird yygrammt vum Muhrkopf (au 'Murkopf') (1003 m) bi Unterstmatt im Norde un em Mummelsee (1036 m) im Side. Im Weschte wird d Haale uf ere Hechi vu 900 bis 1000 m dur d Schwarzwaldhochstroß (B 500) durschnitte, im Osten fallt d Haale gääch zum yyszytlige Kar Biberkessel mit em verlandende Blindsee ab. Dr Gipfelrucke goht im Sidweschte in dr 1123 m hoche Katzekopf iber, im Sidoschte fallt dr Grat in Richtig Seibelseckle ab. Dr Katzekopf un dr sideschtli Grat vu dr Hornisgrinde bilde s Kar vum Mummelsee. No Weschte fallt s Gländ vum Gipfel vu dr Hornisgrinde bis ins Ryydal uf nume 8 km Entfärnig iber 1000 Hechemeter ab. D Grinde sin baumlosi Fyychtheide uf dr Hochflechi, entstande no
De alveolari laterali Approximant isch en Konsonant vo dr mänschliche Sprooch. S Zeiche im Internationale Phonetische Alphabet defür isch [l]. Es isch en Approximant, er wird ohni Verschlùss oder Engi im Muul bildet. Es isch en Lateral; mit de Mitte vo de Zùng wird e Verschlùss bildet, aber aa de Syte blybt e Öffnig, wo d Lùft cha ussegoo. De Artikulationsort isch alveolar; d Zùng duet sich de Alveole aanööchere. D Phonation isch stimmhaft; derwyylscht er produziert wird, vibriere d Stimmbänder. Es isch en orale Konsonant; d Lùft goot dur s Muul usse. Es isch en egressive Konsonant; er wird allei dur s Usstoosse vo Lùft mit de Lunge ùn em Zwerchfell erzüügt, wie die meischte mänschliche Sproochluut. Thelwall, Robin (1990), "Illustrations of the IPA: Arabic", Journal of the International Phonetic Association 20 (2): 37–41 Shosted, Ryan K.; Vakhtang, Chikovani (2006), "Standard Georgian", Journal of the International Phonetic Association 36 (2): 255–264, Rogers, Derek; d'Arcangeli, Luciana (2004), "Italian", Journal of the International Phonetic Association 34 (1): 117–121 Jassem, Wiktor (2003), "Polish", Journal of the International Phonetic Association 33 (1): 103–107 Martínez-Celdrán, Eugenio; Fernández-Planas, Ana Ma.; Carrera-Sabaté, Josefina (2003), "Castilian Spanish", Journal of the International Phonetic Association 33 (2): 255–259 Keane,
f Dr Hontes isch e 686 m hoche Bärg im Hegau in dr Nechi vum Bodesee. Uf em Bärg lyt d Feschtigsruine Hontes. Är isch dr Huusbärg vu Singe. S erscht Mol gnännt isch d Burg in dr St. Galler Chloschterchronik vum Ekkehards IV. (um 980 bis 1060) as castellum tuiel, wu anne 915 belageret woren isch. Syt em Ibergang vum Spotmittelalter zue dr Frieje Nejzyt isch näbe Tuiel oder Twiel au dr Name Hohentwiel brucht wore. S erscht Mol beleit isch dää anne 1521. Friejer het mer gmeint, dr Namesdeil Twiel heb keltischi Wurzle, hite goht mer wäg em Aalut vun eme alamannische Ursprung uus. S Wort chennt uf dr indogermanische Wurzle *tu- mit dr Bedytig „schwelle“ zruckgoh. Gsicheret isch die Aanahm aber nit. Dr Hontes bstoht in dr Hauptsach us eme Phonolith-Schlotpfropfe. Vor 15 Millione Johr hets e Fase vu aktivem Vulkanismus gee, wu dr Hontes e Vulkan gsi isch. In ere zwote Vulkanismusfase, wu uugfehr vor acht Millione Johr aagfange het, het s Magma nimi an d Oberflechi chenne vordringe un het dää karakteristisch Chapf bildet, wu in dr Yyszyte im Quartär dur Abdragige vu dr Gletscher frejgleit woren isch. Di wichtigschte Gstei, wu dr Bärg ufböue,
Hohentwiel stoht fir Hontes, e Bärg im Weschte vum Bodesee mit eme glychnamige Landschafts- un Naturschutzbiet Feschtig Hontes, e Feschtig uf em glychnamige Bärg Hohentwiel (Schiff), e Schufleraddampfer uf em Bodesee e Studänteverbindig z Stuegert, wu anne 1997 in d A.V. Alania Stuttgart integriert woren isch FuG 200 Hohentwiel, e dytsche WK2 Seeziilradar fir Flugzyyg
De stimmlosi alveolari laterali Frikativ isch en Konsonant vo dr mänschliche Sprooch. S Zeiche im Internationale Phonetische Alphabet defür isch [ɬ]. De Luut isch in Europa usserhalb vùm Kaukasus sehr sälte ùn chùnt z Weschteuropa vorallem im Walisische vor. In de indigene Sprooche vo Nordamerika chùnt er dergäge hüüfiger vor. Es isch en Frikativ; es wird e Engi im Muul bildet, wo de Lùftstrom duredrùggt wird. Es isch en Lateral; mit de Mitte vo de Zùng wird e Verschlùss bildet, aber aa de Syte blybt e Öffnig, wo d Lùft cha ussegoo. De Artikulationsort isch alveolar; d Zùng bildet mit de Alveole e Engi. D Phonation isch stimmlos; derwyylscht er produziert wird, vibriere d Stimmbänder nit. Es isch en orale Konsonant; d Lùft goot dur s Muul usse. Es isch en egressive Konsonant; er wird allei dur s Usstoosse vo Lùft mit de Lunge ùn em Zwerchfell erzüügt, wie die meischte mänschliche Sproochluut. Taishanese Dictionary & Resources. Archiviert vom Original am 12. Januar 2017; abgruefen am 5. Februar 2017. Sadowsky, Scott; Painequeo, Héctor; Salamanca, Gastón; Avelino, Heriberto (2013), "Mapudungun", Journal of the International Phonetic Association, 43 (1): 87–96 Tench (2007:228)
47.9367.8654444444444Koordinate: 47° 56′ 9,6″ N, 7° 51′ 55,6″ O D Schauinslandbahn isch di lengscht Gondelbahn vu Dytschland. Si fiert vu dr Dalstation z Horbe bi Fryybeg uus uf dr Gipfel vum Schauinsland. Doderbyy iberwindet si uf ere Lengi vu 3.600 Meter e Hecheunterschiid vu 746 Meter. Di 37 schaffnerlose Kabine chenne bis zue 700 Mänsche in dr Stunde dransportiere, pro Johr sin s rund 240.000 Fahrgescht. Scho anne 1893 het dr dertig Oberburgermeischter vu Fryybeg, dr Otto Winterer, e Bahn uf dr Fryybeger Huusbärg, welle böue. Anne 1925 het d Stadt doderfir e Schauinslandbahn-Studiegsellschaft grindet, wu drej Johr speter, 1928, e Aktiegesellschaft drus woren isch, wu d Stadt d Mehrheit gha het. Aafangs Mai 1929 isch dr Grundstei zue däm Großprojäkt gleit wore, wu 2,15 Millione Ryychsmark gchoschtet het. Noch ere drejjehrige Böuzyt dur d Firma Ernst Heckel GmbH vu Saarbrücke isch d Schauinslandbahn, as erschti Personeseilbahn vu dr Wält noch em Umlaufprinzip, am 17. Juli 1930 in Bedriib gnuu wore. Dr Architekt isch dr Robert Mühlbach (1875-1975) gsi. Di zeh Großruumkabine (23 Persone bzw. 1.915 kg zuelessig Gsamtgwicht) vu dr Zweiseilumlaufbahn, wu friejer e Schaffner mitgfahren isch, hän vo do ab Turischte no Fahrblan uf dr Bärg brocht. Doodemol
Lushnja (Ussprooch: [ˈluʃɲa]; unbestimmti Form im Albanische: Lushnjë) isch e Stadt in Mittelalbanie mit öbe 41.000 Ywohner. Gründet worde isch Lushnja im Spöötmittelater vun ere türkische Witwe als Raschtplatz. Es het dertemool „Lusme“ gheisse. De Name Lushnja wird im Joor 1850 zum erschte Mool erwäänt. Bekannt isch di Stadt vorallem für de Kongress vo Lushnja im Joor 1920, wo Verträter uss allene Landesdeil vo Albanie d Unabhängigkeit vum Land gegenüber de Teiligsplän vo Italie un Griecheland bestärcht hen, e neui Regierig un Verfassig ygsetzt un Tirana als Hauptstadt bstimmt hen. S Huus wo de Kongress stattgfunde het isch hüt e Museum. Wytri Sehenswürdigkeite sin s Chloschter vo Adenica 10km nördlich un d Lagune vo Karavasta. Wääred em Kommunismus hets z Lushnja e weng Industri gee, hüt isch d Gegend eini vo de wichtigschte Landwirtschaftsregione vo Albanie. Es isch au d Heimetstadt vo eine vo de bekannteschte Sängerinne vo Albanie, de Vaçe Zela. Lushnja isch mit de Ysebaan aa de Rescht vum Land aagschlosse, un syt 2008 au mit enere Autobaan. Commons: Fotis vo Lushnja – Sammlig vo Multimediadateie Infos über die Kommunalwahlen 2007 Archivierte Kopie. Archiviert vom Original am 5. Dezember 2010; abgruefen am 14. Juli 2010.
Dr Andy Raymond Schleck (* 10. Juni 1985 z Luxeburg) isch e luxeburgische Profi-Strossevelofahrer. Er isch der jüngsti vo drei Söhn vom ehemolige luxeburgische Veloprofi Johny Schleck. Im Johr 2005 het dr Andy Schleck im Alter vo 19 Johr si erste Profivertrag bim dänische Team CSC-Saxo Bank vom Bjarne Riis underschriibe. Dä Vertrag lauft bis zum Ändi vo der Saison 2010. Si Brueder Fränk, wo fümf Johr elter isch, isch au e Radprofi bim Team Saxo Bank. Bim Giro d’Italia 2007 het dr Schleck zum erste Mol bin ere grosse Tour uf sich ufmerksam gmacht, won er im Gsamtklassemänt dr zweit Platz hinder em Italiäner Danilo Di Luca beleit het und s Liibli vom beste Jungprofi gwunne het. Im Johr druf het er zum erste Mol bi der Tour de France mitgmacht, isch dört uf e 12. Platz cho und und het s wisse Liibli vom beste Nochwuchsfahrer bi dere Tour übercho, won er im Team vom spötere Siiger Carlos Sastre mitgfahren isch. Bi der Flèche Wallonne 2009 het er dr 2. Platz hinder em Italiäner Davide Rebellin beleit. Vier Dag druf het er si erst gross Siig errunge: er isch erst 23 Johr alt gsi, won er im Eleigang
Dr Alberto Contador Velasco (* 6. Dezember 1982 z Madrid) isch e spanische Velorennfahrer. Si ersten Erfolg het dr Contador im Johr 2002 gha, won er 19 Johr alt gsi isch und die spanischi U-23-Meisterschaft im Zitfahre gwunne het. In der nechste Saison isch dr Contador bim Radsportteam ONCE Profi worde. In siim erste Johr bi ONCE het er e Zitfahre bi der Pole-Rundfahrt gwunne. Vo 2004 bis 2006 isch er für Liberty Seguros gfahre, der neue Mannschaft um e Manolo Saiz. Währed ere Etappe bi der Asturie-Rundfahrt im Mai 2004 het dr Contador Chrampfafäll übercho und isch umgfalle. D Ärzt hai bin im e Kavernom im Hirni diagnostiziert, wo churz druf operativ uusegnoh worden isch. Dr Contador isch für dr Räst vo der Saison usgfalle. 2005 het dr Contador si Durchbruch gha: er het en Etappe bi der Tour Down Under gwunne und ei Etappe und s Gsamtklassemänt bi der Katalanische Wuche. Bi de ProTour-Renne Baskeland-Rundfahrt und Tour de Romandie het er bi jedem ei Etappe gwunne und isch Dritte bzw. Vierte in der Ändwärtig worde. Au 2006 het er wider en Etappe in der Tour de Romandie gwunne und isch dasmol Zweite im Gsamtklassemänt worde. Im Johr 2007
Das Posthaus im Schwarzwald isch a deitschr Hoimetfilm vom Regisseur Rudolf Schündler us-em Johr 1958. Der Film basst au en d Kadegoria Luschtschbiilfilm, Koschtimfilm ond Musigfilm. Hergstellt worra isch’r em Filmstudio Geddenga. D Außa-Ufnahma send em Schwarzwald dreht worra. S erscht Mol ens Kino komma isch der Film am 10. Oktobr 1958. Zo dera Zeit hot’r noh da Titl Mein Mädchen ist ein Postillion ghet. Dr Prinz Georg vo Bada-Werrach reist em Sommr 1910 inkognito zor Burg Werrach. Begleidet wuud’r vom großherzoglicha Hofdichtr Richard Hebele ond em Kammrdiinr Jacob, wo dia zwoi Herra em Landauer durch da Schwarzwald kutschiirt. Bei dr Rascht en Oddadal kommt dr Georg ens Gschbräch mit-em Poschthaltr Schpiiß. Dô drbei erfehrt’r, dass dr Minischtr Siesenstein d Poschtkutscha abschaffa ond durch de moderne Omnebus ersetza lassa will. Wia dia zwoi so mitnandr schwätzet, kommt d Barbara Carlebach drzua, de oinzig Frau, wo em Schwarzwald als Poschtillione schafft. Durch an Briaf vom Minischtr Siesenstein hot se erfahra, dass ihr Eigab, d Poschtkutscha noh lengr em Denscht z lau, aaglehnt worra ischt. Weil des Mädle uf da Georg an graußa Eidruck macht, geit-ra der da Rôt, se soll sich doch gradweags a da Graußherzog selbr wenda. Dr Poschthaltr Schpiiß
D Julie Fowlis (* 20. Juni 1979 z North Uist) isch e schottischi Sängeri ùn Musikeri. Si singt überwiigend ùff Schottisch-Gälisch. Ùffgwaggse isch si ùff de Insel North Uist (Schottisch-Gälisch: ), wo zue de Üssere Hebride ghört. North Uist isch meeheitlig gälischsproochig. Si duet syt ihrer Chindheit singe, danze ùn meereri Inschtrumänt spiile. Si isch e Mitgliid vo de schottische Musikgrùpp Dòchas. 2005 het si ihr erschts Solo-Album, Mar a Tha Mo Chridhe (Gälisch: ‚Wie myn Härz isch‘) ussegee. Mit däm Album isch si wältwyt bekannt worde. S zweiti Album, Cuilidh, isch im März 2007 erschiine. Es isch en internationale Erfolg gsi, ùn het es ùff Topplatzierige vo de Wältmusik ùn Traditionelle Charts gschafft. Im Oktober 2009 isch ihr dritts Album Uam (Gälisch: ‚Vo mir‘) erschiine ùn 2014 deno Gach sgeul - Every story. Si läbt zur Zyt mit ihrem Maa Éamon Doorley, wo zur irische Band Danú ghört, z Schottland. Die beide hen zwei Döchter, Éabha (2010 ùff d Wält cho) ùn Niamh (2012 ùff d Wält cho). Albe Mar a Tha Mo Chridhe (2005) Cuilidh (2007) Uam (2009) Live at Perthshire Amber (2011) Gach sgeul - Every story (2014) Single Turas san Lochmor (2007 - uss Cuilidh) Hùg